Alfred Grünfeld

Alfred Grünfeld (4. heinäkuuta 1852, Praha, Itävallan keisarikunta – 4. tammikuuta 1924, Wien, Itävalta)Sohlmans musiklexikon, Sohlmans Förlag 1975–1979, . oli itävaltalainen pianisti, pedagogi ja säveltäjä. Hän opiskeli aluksi Prahan konservatoriossa ja sitten Berliinissä, jossa häntä opetti Theodor Kullak. Grünfeld esiintyi pianistina laajoilla konserttikiertueilla 1880-luvulta lähtien. Hänet tunnettiin erityisesti sovittamiensa Straussin valssien tulkinnoista.Otavan iso musiikkitietosanakirja, Otava 1976–1979, . Grünfeld konsertoi myös veljensä sellisti Heinrich Grünfeldin (1855–1931) kanssa. Grünfeld nimitettiin kuninkaalliseksi preussilaiseksi hovipianistiksi ja vuonna 1913 hänestä tuli professori. Grünfeld sävelsi muun muassa oopperan Die Schönen von Fogaras (1907), operetin Der Lebemann (1903) ja joukon pianokappaleita, kuten esimerkiksi Ungarische Fantasie (opus 55).

Oppilaita
 Elli Rängman
Karl Ekman

Lähteet

Luokka:Itävaltalaiset pianistit
Luokka:Itävaltalaiset säveltäjät
Luokka:Vuonna 1852 syntyneet
Luokka:Vuonna 1924 kuolleet